कई महिलाएं यह सोचकर जिम जाने या स्ट्रेंथ ट्रेनिंग प्रोग्राम से कतराती हैं कि इससे उनकी मसल्स पुरुषों की तरह फूल न जाएं. लेकिन आपकी जानकारी के लिए बता दें कि महिलाओं में टेस्टोस्टेरौन हार्मोन पुरुषों के मुकाबले 10 फीसदी ही होता है. और शरीर के ऊपरी हिस्से में मसल फाइबर्स भी काफी कम होते हैं. इसलिए वेट ट्रेनिंग के बावजूद महिलाओं की मसल्स नहीं फूलतीं. स्ट्रेंथ ट्रेनिंग से महिलाओं में थोड़ा वजन बढ़ सकता है क्योंकि इससे मसल्स का वजन बढ़ता है, लेकिन इससे आपकी कमर और पेट का घेरा भी कम होता है.